open-index/open-wikipedia-markdown huggingface dataset:
Билтховен

**Билтховен** () е село во холандската прокраина Утрехт. Тоа е дел од општина Де Билт. Во Билтховен има железничка станица за врски со градовите Утрехт, Аме<nowiki/>рсфорт и Барн. Тоа е дом на Холандскиот Националниот Институт за Јавно Здравство и животна Средина, RIVM; и на **Union Mundial pro Interlingua**, UMI, кој ги промовира на меѓународно ниво.

Статистички областa "Билтховен", кој исто така може да го вклучува и околното село, има население од околу 17560 жители.

## Историја
Историјата на градот датира од 20 август 1843 година, денот кога железничката пруга помеѓу Утрехт-Амерсфорт започнала да функционира. Станицата е поставена на раскрсницата на патеката со Сустдајквех. На почетокот холандските железници не планирале станицата да биде поставена на ова место.

Околу 1900 година, првите вили се појавиле во кругот на нова станица. Возниот сообраќај кон и од новата станица, се зголемил значително во исто време: во 1902 година, можело да се користи возот во двете насоки 52 пати на ден. Како резултат на тоа, железничката врска со градот, и фактот дека земјата во близина била релативно евтина, бројот на вилите продолжил да расте брзо.

Во тоа време името на градот  сè уште бил Билт-станица, но бидејќи таа веќе не била само една станица, името било сменето во текот на состанокот на Советот на 23 мај 1917 година. Неколку имиња биле презентирани, меѓу кои Билт-Баитен, Билтвајк и Лејен. На крајот било избрано името Билтше Даунен. Сепак, ова име не било прифатено од страна на холандските железници. За оваа причина, на 11 октомври 1917, на наредниот состанок на Советот бил посветен на именување на селото. На тој состанок на Советот, било дискутурано за неколку имиња, како што се Лејенховен, Билт-Хох и Билтхоф. Мнозинството на Советот на крајот се согласило за името на Билтховен (која е множина од Билтхов), кој бил предложен од страна на член на Советот.

## Значајни настани
Три меѓународниот мировни групи биле основани во Билтховен во периодот на првата Светска Војна:  Меѓународната Заедница на Помирување во 1919 година, Меѓународна граѓанска услуга во 1920 година и " Меѓународна против војна во 1921 година. Основањето на сите три групи се одржала во домот на Кес и Бети Бук.

## Сообраќај
* Билтховен железничка станица

## Наводи

Категорија:Населени места во Утрехт (покраина)
Црква „Пресвета Богородица“ - Мрежичко

**Пресвета Богородица** — помала селска црква во селото Мрежичко. Црквата е сместена пред влезот од селото.

## Поврзано
* Мрежичко
* Повардарска епархија
* Кавадаречко архијерејско намесништво
* Ваташка парохија

## Надворешни врски

Категорија:Мрежичко
Мрежичко
Ерцен

**Ерцен** () — слободна општина во округот Хамелн-Пирмонт, во сојузната покраина Долна Саксонија, Германија. Се наоѓа 10 километри југозападно од Хамелн и 7 километри северно од Бад Пирмонт.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија
### Местоположба

Се наоѓа во Везерското Средногорје, околу десет километри југозападно од Хамелн и околу седум километри северно од Бад Пирмонт. Низ местото течат Хуме и Грисебах, кој се влева во Хуме.

### Соседни општини

Соседни градови и општини се Хесиш Олдендорф, Хамелн, Емертал, Бад Пирмонт (сите во Долна Саксонија), како и Барнтруп и Екстертал (во покраината Северна Рајна-Вестфалија).

### Општински единици

Општината е составено од средишното место Ерцен и единиците Демке, Демкерброк, Еге, Гелерзен, Грисем, Грос Беркел, Групенхаген, Херкендорф, Кенигсферде, Мултхепен, Реер, Рајне, Рајнербек и Зелксен.

## Стопанство

Еден од најголемите работодавци во областа е „Ерценер Машиненфабрик“, произведувач за компресори. Во 2008 година вработувал 1000 лица.

## Личности
* Август Хајсмајер (1897-1979) — генерал во СС

## Наводи

## Надворешни врски

* Официјална страница 

Категорија:Хамелн-Пирмонт
Залцхемендорф

**Залцхемендорф** () — слободна општина во округот Хамелн-Пирмонт, во сојузната покраина Долна Саксонија, Германија. Се наоѓа 20 километри источно од Хамелн и 31 километар западно од Хилдесхајм.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија
### Местоположба

Областа на општината се наоѓа во Лајнското Средногорје, во источниот дел на Природниот парк Ридски крај Везер Шаумбург-Хамелн. Општинските единици се наоѓаат од 86 до 441 метар надморска височина. Низ местото Зале, притока на Лајне.

### Општински единици

Залцхемендорф се состои од средишното место и единиците Аренфелд, Бенсторф, Хемендорф, Лауенштајн, Лефедагзен, Окензен, Олдендорф, Остервалд, Тисте и Валензен. Овие 11 единици претходно биле самостојни општини, но со општинската реформа во 1973 година биле припоени кон општината Салцхемендорф.

### Соседни општини

Општината се граничи со општините Копенбриге (округ Хамелн-Пирмонт), Шпринге (Хановер), Елце, Гронау, Дуинген (сите во округот Хилдесхајм), Ешерсхаузен-Штатолдендорф и Боденвердер-Поле (обете во округот Холцминден).

## Главни знаменитости
* Везерско Средногорје
* „Водно дрво“ во Окензен
* Паркот Растиланд

## Наводи

## Надворешни врски

* Официјална страница 

Категорија:Хамелн-Пирмонт
Ваташка парохија

мини|300п|десно|Парохиската црква „Успение на Пресвета Богородица“

**Ваташка парохија** — православна парохија на Македонската православна црква - Охридска архиепископија, дел од Кавадаречкото архијерејско намесништво на Повардарската епархија. Нејзиното седиште е во црквата „Успение на Пресвета Богородица“ во кавадаречкото село Ваташа. Од 2002 година, парохиски свештеник е Борче Богоевски (сос. 2017).

Во состав на оваа парохија се селата: Ваташа, Гарниково, Драгожел, Бојанчиште, Куманичево, Мрежичко, Рожден, Бунарче, Страгово, Крњево, Чемерско, Бохула, Радња, Горна Бошава, Конопиште, Грбовец, Долна Бошава, Клиново, Радња, раселеното село ’Ржаново и историските села Градиште и Моклиште.

## Цркви

Ова е список на црквите во парохијата. Можно е списокот да е нецелосен.

## Поврзано
* Кавадаречко архијерејско намесништво

## Наводи

## Надворешни врски


Категорија:Кавадаречко архијерејско намесништво
Категорија:Парохии на МПЦ
Црква „Св. Ѓорѓи“ - Валандово

**Свети Ѓорѓи** — манастирска црква над Валандово.
Црквата се наоѓа во еден живописен предел на планината Плавуш, северозападно од Валандово. Во средниот век на овој простор постоела мошне убава црква, посветена на Свети Ѓорѓи.Неа ја подигнал српскиот цар Стефан Душан во 1349 година, а ја граделе неимари со развиена смисла за естетика. Во 1349 година, црквата заедно со својот имот, царот Душан ја подарил на светогорскиот манастир. Во црковната повелба било нагласено дека средновековната црква Св. Ѓорѓи, има свои имоти во атарите на Валандово, Пирава и Раброво.

Според едно старо предание, кога Марко Крале се враќал од Прилеп од прошетка во планината Беласица, каде што ја одмерил својата сила фрлајќи големи камеља во Дојранското Езеро од кои еден се забил во месноста **Дикили Тас** северозападно од Дојран откако ја минал Анска Река, го запрел кољот Шарец над Валандово, во месноста Манастирот. Влегол во црквата Свети Ѓорѓи и се помолил на Господ. По краткиот одмор го продолжил патот кон Прилеп.
По доаѓаљето на Турците во Валандово, црквата Свети Ѓорѓи прераснала во манастир. Манастирската црква и конаците околу неа, биле оградени со високи и дебели ѕидови, скопчани со тешка железна врата. 
Денешната манастирска црква е недоволно привлечна. Таа е мала по големина и недоволно угледна. Градена е од камен, а во основата е спуштена за една степеница под нивото на бетонираниот трем, кој е нешто повисок од нивото на земјата. Оваа еднокорабна црква со низок свод , чија поственост е во насока исток-запад, сместена е до брегот на една удолница. 
Внатрешноста на малата манастирска црква е исполнета со скромен фонд на икони, слики и дрвен намештај Некои од иконите се изработени по земјотресот кој бил 1931 година и ја разурнал црквата, но има и такви кои се изработени во поново време. Олтарната преграда што ја сочинува малиот иконостас, ја има дебелината на рамките на иконите. Дрвениот мал иконостас не е доволно упадлив. Авторите на иконите не се познати, но познати се некои од нивните дарители. 
Во средината на јужниот ѕид се наоѓа таканаречениот владички стол , а лево од него се иконите .
Манастирскиот простор денес е прекрасно среден и претворен во излетничко место, место за уживање и одмор. Околу манастирската црква има три чешми со исцртани фрески и со многу питка и како што велат старите лековита вода.

## Поврзано
* Валандово
* Повардарска епархија
* Гевгелиско архијерејско намесништво
* Валандовска парохија

## Наводи

## Надворешни врски

Категорија:Цркви во Валандово
Валандово
Анкаратра

**Анкаратра** — угасен вулкански масив во самото средиште на Мадагаскар. Се наоѓа на 50 км југозападно од главниот град Антананариво. На крајниот југ можат да се најдат жешки извори кои се последни траги на вулканската активност. Највисокиот врв е Цијафајавона е на надморска висина од 2.642 м. Неговото име на малгашки јазик значи „никогаш вон магла“.

Категорија:Вулкани
Категорија:Мадагаскар
Категорија:Активни вулкани
Ла Гриле

**Ла Гриле** — вулкан во Коморските Острови на островот Големи Комори (исто така познат како Њазиџа).

Ла Гриле претставува штитест вулкан на северниот крај на островот и нема купа на врвот како неговиот поголем и попознат сосед на југ, вулканот Картала. Базалтичкиот вулкан исто така, се разликува од Картала во изобилството на пирокластички конуси до висина од 800 метри.. Конусите се издигаат заедно со фисури што се движат паралелно со гребенот на врвот, кој има неправилен профил и е издолжен во правец на север-југ, и од радијални пукнатини што достигнуваат до брегот. Неодамнешните лавини текови, некои можеби и млади неколку стотини години, стигнале до морето од пукнатините на долните западни, северни и источните крила.

## Географија

Ла Гриле се наоѓа на островот Големи Комори, северен остров на архипелагот на Коморските Острови во Мозамбичкиот Проток во Индискиот Океан. Вулканот се наоѓа на југ од Картала, друг вулкан кој се издига на 2.361 метри. Патот околу брегот на Големи Комори се протега по источната, северната и западната страна на Ла Гриле, кој го поврзува аеродромот Принц Саид Ибрахим западно од островот. Многу села се наоѓаат во близина на брегот и на вулканот, каде што има и електрични столбови.

Ла Гриле се појавува како планински опсег што се протега од север кон југ, достигнувајќи височина од 800 метри во просек и покриена со конуси од стратовулкани, давајќи му на вулканот максимална надморска висина од 1.087 метри. За разлика од својот сосед Картала, Ла Гриле нема купа. Различни еруптивни отвори се наоѓаат по должината на пукнатините што се протегаат по вулканот од север кон југ, паралелно со сртот на планината и други пукнатини по должината. Лавиниот базалт понекогаш „*побегнува*“ од овие еруптивни отвори, понекогаш достигнувајќи го морето кон исток, север и запад на страните на вулканот. Многу лавини текови сè уште се видливи, бидејќи малкумина брзо се реколонизираат од тропските кокосови дрва на островот.

## Историја

Иако точниот датум на последната ерупција на Ла Гриле е непознат, истражувањата укажуваат на тоа дека последната ерупција се случила пред само неколку стотини години.

## Наводи

## Надворешни врски
* 
* Volcano Live — John Search
* Vulcanism.ru 

Категорија:Штитести вулкани
Категорија:Планини на Коморите
Категорија:Вулкани на Коморите
Станко Илија Која

**Станко Илија Која** (Гиновец, Голо Брдо, Албанија,  – Голо Брдо, ) — македонски деец од Албанија и свештеник.

## Животопис
Поп Станко е роден е во 1896 година во Гиновец, област Голо Брдо во Албанија. По завршувањето на училиштето, служел 3 години како поп во областа Шпат, Елбасан. После заминувањето од Елбасан се вратил во областа Голо Брдо каде служел како поп до крајот на животот. Во времето кога служел како поп во родното место Гиновец, во областа Голо Брдо многупати добивал закани за по неговиот живот, но тој ревносно ја исполнувал својата света должност. Според сеќавањето на неговите соселани, *„еден ден вторник, тргнал од [[Гиновец]] за [[Врбница]] да крштева дете По патот 3 лица го нападнале од заседа и го убиле“.* Причината за овој грозен чин била што попот, Станко Илиа Која, ја ширел православната религија кај Македонците во областа Голо Брдо. Така, почитуваниот отец на Македонците од Голо Брдо, починал во 1941 година, на 45 години восраст, оставајќи ги неговата сопруга и двете деца. Голема била загубата и за православните верници и негови почитувачи од Голо Брдо. Двајца од убијците биле погубени од страна на државата во Пискупија (Пешкопеја), еден од нив од страв од одмазда манифестирал психички пореметувања и умрел во болница за душевни болести.

Години подоцна, пожар го зафатил селото Гиновец, но неговата црква „Св. Никола“, каде тој служел, пожарот не ја зафатил. Според селаните нешто подоцна непознати лица ја запалиле црквата. По падот на комунистичкиот режимот на Енвер Хоџа, Македонците од Голо Брдо ја обновиле црквата.

## Наводи

Категорија:Гиновец
Категорија:Македонци во Албанија
Емертал

**Емертал** () — слободна општина во округот Хамелн-Пирмонт, во сојузната покраина Долна Саксонија, Германија. Се наоѓа на реката Везер, околу 6 километри јужно од Хамелн. Седиштето на општината е во селото Кирхозен.

## Географија
### Општински единици

Општината се состои од 4 места со 17 единици:
* Амелгацен, составено од поранешните општини Амелгацен, Хемелшенбург и Велзеде
* Бери, составено од поранешните општини Бери, Бесингхаузен, Брокензен, Есперде, Френке, Хајен и Латферде
* Емертал, составено од поранешните општини Емерн, Хагенозен, Кирхозен, Ор и Форемберг
* Гронде, составено од поранешните општини Гронде (воедно и флекен) и Линторф

## Наводи

## Надворешни врски

* Официјална страница 

Категорија:Хамелн-Пирмонт
Копенбриге

**Копенбриге** () — слободна општина во округот Хамелн-Пирмонт, во сојузната покраина Долна Саксонија, Германија. Се наоѓа 15 километри источно од Хамелн.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија
### Местоположба

Местото се наоѓа на северниот крај од Ит, околу 15 километри источно од Хамелн.

### Соседни општини

Копенбриге се граничи на север со градот Бад Миндер, на североисток со градот Шпринге, на југоисток со општината Залцхемендорф, на југ со општината Хале, на југозапад со општината Емертал и на запад со градот Хамелн.

### Општински единици

Општината се состои од следниве 12 единици:
* Бенторф
* Берензен
* Бесинген
* Бишпероде
* Бринигхаузен
* Копенбриге
* Дидерзен
* Дерпе
* Хардероде
* Херкензен
* Хонзен
* Маринау

## Наводи

## Надворешни врски

* Официјална страница 

Категорија:Хамелн-Пирмонт
Картала

**Картала** (арапски: القرطالة *Al Qirtālah*) — активен вулкан во Коморските Острови. Картала e највисока точка на Коморите so 2.361 метри надморска височина. Toj е најјужниот и поголем од двата штитeсти  вулкани формирајќи го островот Големи Комори (исто така познат како Њазиџа), најголемиот остров во земјата на Коморите.

Вулканот Картала е доста активен, избувнал повеќе од 20 пати од 19 век. Честите ерупции го обликувале вулканот од 3 километри од врвот на купата на 4 километри, но островот во голема мера избегнал поголемо уништување. Ерупциите на 17 април 2005 година и 29 мај 2006 година го означоле крајот на мирниот период на вулканот.

## Ерупција од 2005 година

Ерупцијата, која носела ризик од лавини текови и смртоносен вулкански гас, предизвикала евакуација на 30.000 жители.

Кратерот бил јасно променет од ерупцијата од април 2005 година. Сивото поле од пепел го опкружувал кратерот, а самата купа се чини дека станала поголема и подлабока. Кратерското езеро, кое се формирало после последната ерупција на Картала во 1991 година и некогаш доминирало во калдерот, сега е целосно исчезнато. На негово место се наоѓаат груби, темносиви карпи, создадени можеби со ладењето на лавата или урнатините од кратерот.

## Ерупција од 2006 година

На 29 мај, Ројтерс објавил дека жителите на Морони можеле да ја видат лавата на врвот на вулканот. Во рок од неколку дена вулканската активност се намалила Within a few days the volcanic activity subsided..

## Флора и фауна

Планината е покриена со влажна зимзелена шума до околу 1800 метри надморска височина. Растителноста се состои од зашеметени дрвја, каде што расте *[[Erica comorensis]]*.

Многу од видовите кои се наоѓаат на планината се уникатни за Коморите, а четири видови птици се наоѓаат само на падините на планината Картала.

Шумската планина е загрозена од сеча и ширење на земјоделството. Предвиден е природен резерват за покривање на планината; сè уште не е создадено.

## Наводи

## Надворешни врски
* 
* 
*  Downloaded 27/02/07.

Категорија:Штитести вулкани
Категорија:Планини на Коморите
Категорија:Вулкани на Коморите
Категорија:Кратерски езера
Категорија:Активни вулкани
Категорија:Највисоки точки на земјите
Далол (вулкан)

*'Далол* — вулкан со згуреста купа кој се наоѓа во пустата котлина Данакил на регионот Афар, Етиопија. Оваа геолошка месност се наоѓа на околу 15 километри од границата со Еритреја, на северниот крај на соленото езеро Карум, чија сол сè уште се експлоатира од страна на Афарите.

Далол произлегол од експлозија на големото магматско огниште во Големата Раседна Долина над огромна солена област западно од Црвено Море. Денес се наоѓа на 136,8 метри под нивото од морето. Температурата редовно достигнува 45 степени во сенка.

Оваа огромна напуштена област е позната по своите геолошки формации: топли извори на киселина, сулфур, сол, гас, магнезиум итн.

Далол има топли пустински климатски услови, типичнa за Данакил. Далол е најжешкото место во текот на годината на планетата и во моментов го држи рекордот на висока просечна температура за населено место на Земјата, каде што била забележана просечна температура од 34,6° C помеѓу годините 1960 и 1966 година. Просечната годишна максимална температура е 41° C , а најтоплиот месец има просечна максимална температура од 46,7° C . Освен што е екстремно жешко во текот на целата година, има само неколку рекордни денови на врнежи. Топлата клима на пустината Далол е особена поради близината на екваторот и Црвено Море.

## Наводи

## Надворешни врски
* 
* *On the Volcanoes of the World* episode *The Horn of Africa* (2008; Science Channel)

Категорија:Активни вулкани
Категорија:Планини во Етиопија
Категорија:Вулкани во Етиопија
Категорија:Минерали на железото
Ерафајекидл

**Ерафајекидл** () — вулкан во југоисточен Исланд покриен со мраз. Најголемиот активен вулкан и највисок врв во Исланд со 2110 метри кој се наоѓа во Националниот парк Ватнајекидл и покриен е со ледникот.
[мини|[Кванаталсхнукир, највисокиот врв на Ерафајекидл.|289x289пкс]]
## Опис
Сместен во југоисточен Исланд на околу 200 милји од главниот град, Рејкјавик, вулканот се наоѓа под Ватнајекидл, најголем ледник во Европа. Неговата ерупција во 1362 била најексплозивната ерупција од населувањето на Исланд, дури и поексплозивна од онаа на планината Везув која во 79 година го уништила градот Помпеја.

Ерафајекидл се наоѓа во јужниот крај на ледникот Ватнајекидл и со поглед на обиколницата помеѓу Хепн и Вик. Тоа е најголемиот активен вулкан во земјата, а на северозападниот гребен на највисокиот кратер е Кванаталсхнукир, највисокиот врв во Исланд со 2110 метри надморска височина . Географски гледано, Ерафајекидл се смета за дел од Ватнајекидл и површината покриена со ледникот е во граница на Националниот парк Ватнајекидл.

## Активност
Ерафајекидл избувнал двапати во историските времиња, во 1372 и 1728.

### Ерупција во 1372
Во 1362, вулканот избил експлозивно, со огромни количини на тефра која била исфрлена. Областа на Литла-Херад била уништена од поплави и падната тефра. Повеќе од 40 години поминале пред луѓето повторно да ја населат областа, која станала позната како *Ерефи*. Името буквално значи *област без пристаниште*, но на исландски тоа значи *пустелија*.

### Ерупција во 1728
Една ерупција во август 1727-28 била помала отколку во 1372, иако со поплавите се знае дека биле предизвикани од три смртни случаи.

### Активност во 2017
Зголемена земјотресна активност во форма на мали потреси кои се движат од длабочина од 1,5 - 10 километри под самитот кратер, започнале во август 2017 според Исландската метеоролошка канцеларија. На почетокот на декември забележани биле 160 мали земјотреси и депресија во снегот од 72 стапки што покажува вулканска активност.

Алармот бил подигнат на жолто на 17 ноември 2017, по појавата на подледничка ерупција во внатрешноста на главниот кратер и зголемување на геотермална активност под ледникот.

## Поврзано
* Географија на Исланд
* Список на ледници во Исланд
* Список на езера во Исланд
* Список на острови во Исланд
* Список на вулкани во Исланд
* Список на реки во Исланд

## Наводи

## Надворешни врски
* Ерафајекидл  во Каталогот вулкани на Исланд
* Вулканот н  из фотографии
* Фотографии од Ерафајекидл www.Icelandportfolio.com
* http://www.volcano.si.edu/world/volcano.cfm?vnum=1704-01= 

Категорија:Активни вулкани
Категорија:Ледници во Исланд
Категорија:Планини во Исланд
Категорија:Јужен Регион (Исланд)
Категорија:Вулкани во Исланд
Тромбоцит-активирачки фактор

**Тромбоцит-активирачки фактор** е потентен фосфолипиден активатор и медијатор на многу леукоцитни функции, тромбоцитна агрегација и дегранулација, инфламација, и анафилакса.

Се создава во различни клетки, но особено во оние кои се вклучени во одбраната на домаќинот, како што се тромбоцитите, ендотелните клетки, неутрофилите, моноцитите, и макрофагите. PAF континуирано се произведува во овие клетки но во мали количини и продукцијата е контролирана од активноста на PAF ацетилхидролазите. Се произведува во поголеми количини од страна на инфламаторните клетки како одговор на специфични стимули.

## Наводи

Категорија:Фосфолипиди
Категорија:Хематологија
Златко Лечевски

**Златко Лечевски** (,  – , ) — македонски дипломат од кариера. Бил амбасадор на Македонија во Руската Федерација во периодот од 2006 до 2009 година.

## Животопис
Лечевски е роден на 21 март 1954 година во Скопје. Дипломирал Филозофија на Универзитетот „Св. Кирил и Методиј“, а во 1985 година ги завршил Постдипломските студии од социологија на културата.
Работниот век го почнал како асистент на Факултетот за безбедност и наставник во Центарот за образование на кадри за безбедност. Работел во Министерството за надворешни работи на високи и одговорни функции, поминувајќи ги притоа сите скалила во хиерархијата на работењето на министерството. Својот ангажман во МНР го започнал во 1996 година како началник во Одделението за аналитика и информирање. Од 1997 година бил назначен за Помошник министер за анлитика и политичко планирање во МНР на Македонија, а периодот 2001-2006 бил Државен советник задолжен за аналитика и политичко планирање.

Лечевски во периодот од 2006 до 2009 година бил амбасадор во Руската Федерација и време на мандатот е одликуван во 2008, година од Патријархот на Руската православна црква, г. Алексиј Втори  со високото признание орден **„Обединетост“** и во 2009 година, повторно од Патријархот на Руската православна црква, но овој пат од г. Кирил со ореденот „**Меѓународна премија на светитерамноапостолски браќа Кирил и Методиј“**.
Починал во Скопје на 16 декември 2014 година.

## Наводи

Категорија:Луѓе од Скопје
Категорија:Амбасадори на Македонија во Русија
Златко Трајковски

**Златко Трајковски - Хинки** (, 21 април – , ) — македонски уметник.

## Животопис
Трајковски е роден во Скопје во 1960 година. Негова сестра е новинарката Катица Трајковска Абјаниќ. Студирал графика на Факултетот за ликовни уметности во Скопје во класата на професорите Димитар Малиданов и Димче Николов. Од 1986 година почнал да се занимава со колажи, со кои најпрво изведувал анимации во видеопроекти, а подоцна ја користел оваа техника самостојно, често внесувајќи ги овие дела во своите инсталации. Од 1987 година се занимавал со видео: "Closeness", 1987 (со А .Станковски и Х. Попдучев); "The Song of Love" (со А. Станковски), „Кокино" (со А. Станковски и Д. Абјаниќ), 1996, "Драма на Прогонот".

Во 1991 година во Скопје реализирал шест перформанси: март, Центар за култура и информации - "За пролетта што нема да дојде"; јуни, Дом на младите "25 мај"- "Во земјата Мордор"; јули, Куршумли-ан - "Седиште на милосрдието"; октомври, Дом на младите "25 Мај" - "Ехолалија"; декември, Даут-пашин амам.
Во февруари 1995 година, МКЦ - "Ouch Puch".

;Позначајни самостојни изложби:
1988 - Дом на младите "25 Мај", Скопје 1989 - Дом на младите "25 Мај", Скопје, "Closeness" 1990 - Дом на младите "25 Мај", Скопје (со И.Тошевски) 1993 - Галерија "Мијачки зографи", Скопје, "Олтар" 1994 - Музеј на Град Скопје, Скопје 2003 - Мигдал - музичко издание 2006 - Национална галерија на Македонија, Мултимедијален центар Мала Станица, Скопје, Re4m, перформанс

Починал во Скопје на 9 декември 2017 година.

## Наводи

Категорија:Луѓе од Скопје
Категорија:Македонски уметници
Церска Река

**Церска Река** — река во Демирхисарско, притока на Црна. Извира од Бушева Планина на надморска височина од 1.380&nbsp;м. Тече меѓу планините Лубен и Баба Сач, минувајќи низ селото Цер. Се влева како повремен речен тек во Големоилинска Река на височина од 750&nbsp;м

Долга е 17&nbsp;км, од кои 10,5&nbsp;км се со површински водотек, а останатите 6,5&nbsp;км низ Церското Поле тече како подземен водотек. Сливот има површина од , со просечен пад на коритото од 3%.

Завршува кај с.&nbsp;Железнец во горниот тек на Црна Река.

## Поврзано
* Церско Поле
* Лубен
* Баба Сач

## Наводи

Категорија:Реки во Македонија
Категорија:Слив на Црна Река
Категорија:Цер (село)
Тордарирна

**Тордарирна** (исландски: Þórðarhyrna ) — еден од седумте вулкани под ледникот Ватнајекидл во Исланд.

Тордарирна централниот вулкан бил умерено активен во тек на Холоценот. Тој е најнеактивниот централен вулкан во Гримсветн-Лаки вулканскиот систем. Сместен е околу 20 километри југозападно од централниот вулкан Гримсветн со кој е поврзан преку сублацијален планински гребен. Централниот вулкан Тордарирна е со обем од 15 километри и се издигнува на 1660 м. Покриен е со 100-700 метри дебелиот мраз на ледникот Ватнајекидл.

## Ерупции
Вулканот за последен пат еруптирал во 1910 а претходно во 1903. Ерупцијата во 3550 BC +/- 500 година исфрлила 150,000,000 кубни метри лава во областа Бергватнсархраун на југ од Тордарирна. Во 1887 до 1889 имало ерупција со вулкански експлозивен индекс (VEI) 2. Во март 2017 во вулканот била почувствувана сеизмичка активност. Најголемиот земјотрес бил со магнитуда 2,5. Научниците немаат доволно податоци за овој вулкан. Неговата вулканска активност во минатото била врзана со онаа на Гримсветн а еруптивната сила при ерупцијата во 1902 била со вулкански експлозивен индекс (VEI) 4
## Геологија
Постои механичка интеракција меѓу Тордарирна и Гримсветн, макар што овие вулкани се релативно оддалечени еден од друг, па затоа ерупцијата во 1902-1904 била во комбинација со ерупција од вулканот Гримсветн со вулкански експлозивен индекс (VEI) 4. Има пореметување(N.35°W) од Тордарирна до Хамарин кое ги раздвојува двете различни тектонски области.

## Поврзано
Список на вулкани во Исланд

## Наводи

Категорија:Вулкани во Исланд
Бикот кој Седи

мини|Бикот кој Седи
**Бикот кој Седи** (англ. Sitting Bull, лакота: Tȟatȟáŋka Íyotake; околу 1831 — 15 декември 1890) бил водач на народот Лакота, поглавица на Сијуксите, под чие водство тие се обединиле во својата броба за опстанок.

Водел околу 3.500 воини од различни племиња до победа во Битката кај Литл Биг Хорн на 25 јуни 1876 година. После таа победа, го одвел својот народ во Канада каде што останале до 20 јули 1881 година, кога и се предале, па се помилувани. Некое време бил во циркусот на Бафало Бил.

Движењето Танц на духовите го привлекувало, иако никогаш не бил следбеник.

Категорија:Индијански водачи
Категорија:Американски староседелци
Категорија:Родени во 1831 година
Категорија:Починати во 1890 година
Гегамски Планини

**Гегамските Планини** (ерменски: *Գեղամա լեռնաշղթա*) — планини кои се наоѓаат во Ерменија. Планинскиот венец е сливното подрачје на сливното подрачје на Севанското Езеро од исток, реките Аракс и Храздан од север и запад, реките Азат и Веди од југозапад и реката Арпачај од југ. Просечната надморска височина на планинскиот венец Гегам е близу 2.500 метри. Планинскиот венец е од вулканско потекло, вклучувајќи многу изумрени вулкани. Опсегот е долг 70 километри и широк од 48 километри и се протега меѓу езерото Севан и Араратската Рамнина. Највисокиот врв на Гегамските Планини е Аждахак, висок 3.597 метри. Тој бил формиран од вулканско поле, кое содржи куполи од плеистоценска или холоценска лава.

## Геолошка историја

Вулканизмот во Ерменија и во Гегамските Планини е поврзан со придружните процеси на плаштот, но не мора да се поврзани со судирот на Арапската со Евроазиската Плоча. За разлика од другите делови од регионот на Кавказ, Гегамските Планини создале главно мали вулкани. Формирањето на Капутан (вклучувајќи ја планината Атис и Гцаин) од доцниот миоцен е датиран на 5.7-4.6 Ма според Калиум-аргонското датирање и е најстаро во регионот. Доцната плиоценска активност вклучувала различни базалтни лави, а потоа, за време на кватарниот период, риолит и обсидијан од центарот Котајк. Вулканската активност достигнала околу 200 ка, кога повеќето од центрите на Гегамските Планини се формирале од трахијандезитски лави. Највисоката точка е вулканот е Аждахак со надморска височина од 3.597 метри надморска височина, во западниот дел од планинскиот венец. Постои езеро во кратерот на вулканот кое било формирана од топењето на снегот.

Порано, овој регион бил познат како Ахаманган. Доказ за најраните човечки населби на ова подрачје се бројните петроглифи кои биле пронајдени на карпите на надморска висина од 2.600 и 3.200 метари. Повеќето слики ги прикажуваат мажите во сцени на лов и борби и астрономски тела и феномени како: Сонцето, Месечината, соѕвездијата, ѕвезденото небо, молњите и итн.

Категорија:Вулкански полиња
Категорија:Планини во Ерменија
Категорија:Вулкани во Ерменија
Категорија:Лавини куполи
Чета (појаснување)

Терминот **чета** може да се однесува на:
* Чета - вооружена група која дејствувала против Отоманското Царство на Балканот.
* Чета (воена единица) - воена единица составена од повеќе водови.
Чета

[мини|Чета на [Внатрешната македонска револуционерна организација на Огражден.]]
**Четата** (на ; ; ; ; ) е вооружена група која дејствувала против Отоманското Царство на Балканот.

Категорија:Чета
Категорија:Историја на Балканскиот Полуостров
Ара (планина)

**Планината Ара** (ерменски: Արա լեռ) — полигенски стратовулкански конус кој се наоѓа во Котајк, Ерменија. Градот Зораван и блиската црква Гаргаванк, се наоѓаат по долните падини на планината. Градот Јегвард е под планината, додека Ереван е јужно.

## Геологија

Планината има уништен кратер и основен пречник од 9 километри на надморска височина од 1.900 метри. Вулканот е изграден од слоеви на лава и вулкански агломерати на андезит и дацит. Падините на север и исток се пошумени. Од едниот конус на југ од Араилер избувнал андезит. Андезит исто така се појавил во поранешните кратери и лавини текови кои се прошириле кон реката Храздан. Едно калиум-аргонско датирање укажува на возраст од 1,3 Ма. Освен тоа постојат и два конуси познати како Нохут и Шахвард.

## Флора и фауна

Планината има висока биоразновидност со *[[Sympecma paedisca]], [[Colias aurorina]], [[Parnassius mnemosyne rjabovi]], [[Armenohelops armeniacus]], [[Cylindronotus erivanus]], [[Conizonia kalashiani]], [[Parnassius apollo kashtshenkoi]], [[Dorcadion kasikoporanum]], [[Papilio alexanor orientalis]], [[Proterebia afra hyrcana]]* и *[[Tetralonia macroglossa]]*.. Екосистемот е добро зачуван, освен мала закана од пасење. Планината, исто така, поседува голем број видови птици, вклучувајќи го и Златниот орел, Малиот орел кликач, Кавкаскиот црн тетреб итн.

## Легенди

Според легендата, планината била именувана по царот Ара Убавиот. За време на битката против асирската кралица Семирамида, Ара ја поставил својата војска во подножјето на Ара.

## Надворешни врски

File:Mount Ara, Aragatsotn, Armenia, by Alexander Mkhitaryan.jpg|Планината Ара
File:Mount Ara, Armenia.JPG|Планината Ара
File:Gharghavank2.JPG|Остатоци од црквата Гаргаванк 
File:Yeghvard, Armenia.JPG|Поглед кон градот Јегвард од планината Ара
File:Mount Ara - road.jpg


## Наводи

## Надворешни врски

Категорија:Стратовулкани
Категорија:Планини во Ерменија
Категорија:Вулкани во Ерменија
Бад Миндер

**Бад Миндер** (; службено наречен **Бад Миндер на Дајстер**) — мал град во округот Хамелн-Пирмонт, во сојузната покраина Долна Саксонија, Германија. Се наоѓа на јужната страна на ридовите Дајстер во долината Дајстер-Зинтел, околу 15 километри североисточно од Хамелн.

## Географија
### Местоположба
Бад Миндер се наоѓа во долината Дајстер-Зинтел на сојузниот пат Б442 и е опкружен од ридовите Дајстер и Зинтел во Везерското Средногорје, северно од Хамелн. Хамел тече низ местото.

### Соседни општини

Следниве општини се граничат со Бад Миндер:
* Хамелн-Пирмонт
** Копенбриге
** Хамелн
** Хесиш Олдендорф
* Шаумбург
** Роденберг
* Хановер
** Барзингхаузен
** Шпринге

### Градски единици

По општинската реформа во 1973 година, градот Бад Миндер припаѓа на округот Хамелн-Пирмонт и се состои од следниве 16 единици:

## Познати луѓе

* Август Пот (1802-1887) — лингвист
* Хилдегард Фалк (р. 1949) — олимписки тркач

## Наводи

## Надворешни врски

* Официјална страница 

Категорија:Хамелн-Пирмонт
Категорија:Бањски градови во Германија
Порак

**Порак** или **Аксарбахар** — стратовулкан кој се наоѓа во вулканскиот предел Варденис. Се наоѓа на околу 20 километри југоисточно од езерото Севан, а вулканското поле ја опфаќа границата помеѓу Ерменија и Азербејџан (Нагорно-Карабах) со лавини текови кои се наоѓаат во двете земји. Десет сателитски конуси и фисурни отвори лежат на страните на вулканот.

Самиот вулкан Порак е датиран околу 15 ± 15 ka според Калиум-аргонското датирање. Два долги лавини текови, од кои едниот е со должина од 21 километри, се протегаат од вулканското поле северно и североисточно. Во областа има термални извори, а средината на плеистоценот Хонарасар се наоѓа на север од Порак. Комплексот е изграден од делумно седиментни карпи и делумно вулканогенски серии од горната креда и еоценот..

## Опис

Постојат четири етапи на трахијандезитски лавини текови, од кои најстариот го формирал самиот вулкан Порак и помладите три добиени од конуси и фисури. Двата видови на лавини текови ги прекриваат наносите на Севанското Езеро со тенка покривка на почвата од раната фаза на Холоценот. Втората фаза формирала текови на лава кои влегуваат во езерото Алагел и не се покриени со почвата.

Неколку археолошки наоѓалишта (еден од нив датиран со анализа на радиојаглерод според која анализа датираат од 3080 ± 40 ПС - 3200 ± 40 ПС) се изградени во двете најстари фази на Холоценот, но не и најновата фаза. Лавини текови во третата фаза се протегаат на работ од една од овие локации, која била изградена врз лава од претходните две фази, што укажува на тоа дека местоположбата била погодена од историска вулканска активност. Исто така, постојат докази за силна активност на земјотреси датирани од 6640 ± 90 ПС и помеѓу 782 и 773 п.н.е.

## Натписот од Хорхор
 
На натписот Хорхор, во кој Аргишти I од Урарту го евидентира освојувањето на градот Беура, се забележува дека за време на опсадата градот бил уништен од земјотрес и ерупција на „планината Бамни“. Историчарите сметаат дека веројатно вулканот Порак всушност е планината Бамни и дека Беура бил еден од археолошките наоѓалишта во областа. Меѓутоа, местоположбата на Беура е контроверзна. Идентификацијата на уште еден натпис од наследникот на Аргиштис, Сардури II, дава доказ за уште една ерупција на Порак.

Постарите докази за вулканска активност укажуваат на привремено исчезнување на шумите во областа пред 6.270 ПС, најверојатно поради шумски пожари предизвикани од вулканска активност. Петроглифите од околу 5.000 ПС, исто така, портретираат вулканска активност.

## Наводи

## Надворешни врски

Категорија:Стратовулкани
Категорија:Планини во Ерменија
Категорија:Вулкани во Ерменија
Категорија:Врвови во Азербејџан
Категорија:Вулкани во Азербејџан
Категорија:Триилјадници
Категорија:Меѓународни планини во Европа
Категорија:Меѓународни планини во Азија
Блаштица

**Блаштица** — река во Македонија, сместена во подрачјето помеѓу планините Мариовски Козјак и Кожуф.

Се наоѓа источно од селото Рожден, а се влева во Црна Река. Реката претставува значајно геонаследство од сферата на хидрологијата во Македонија.

## Течение

Реката Блаштица е збирно име кое реката го добива во долниот тек. Водотекот извира под врвот Голем Козјак (1.814 м.) на надморска височина од 1.720 метри, тогаш позната како **Мајденска Река**, која настанува со спојување на водите на Бистричка Река и на Јаворска Река. Кај селото Рожден, реката е позната како Бистра, а кога започнува да се движи кон селото Мрежичко е позната како Блаштица и се движи кон северозапад.

## Слив

Сливното подрачје на реката изнесува 184,32 км2.

## Клисура

Помеѓу селата Рожден и Мрежичко, изградена е импозантна клисуреста долина, која на места има кањонски карактер. Овде речното дно се всекува во цврста карпеста подлога претставена со тријаски мермеризирани варовници и доломити. Долж речното корито се забележуваат и помали каскади и џиновски лонци.

Долината низводно од селото Рожден има должина од 11 километри.

## Загадување

Реката годишно носи нанос од 50.000 м3, кој главно се слива од отворениот коп на рудникот ’Ржаново, чиј нанос завршува во Блаштица преку притоката Казарик.

## Галерија


Податотека:Блаштица 2.jpg|Реката во близина на вливот кај Тиквешкото Езеро
Податотека:Блаштица покрај патот Мрежичко-Рожден.jpg|Реката покрај локалниот пат Мрежичко-Рожден
Податотека:Река над село Мајден.jpg|Реката над селото Мајден
Податотека:Блаштица.jpg|Реката во близина на вливот кај Тиквешкото Езеро


## Поврзано
* Црна Река

## Наводи

## Надворешни врски

Категорија:Рожден
Категорија:Мајден
Категорија:Мрежичко
Категорија:Реки во Македонија
Есјуфјол

**Есјуфјол** — подледнички вулкан на југоисточниот дел на ледената капа на ледникот Ватнајекидл, северно од вулканот Ерефајекидл кој се состои од централниот вулкан Снехета и широка купа. Поголемиот дел од вулканот, вклучително и купата од 40&nbsp;км2 е покриен со ледена капа, но делови од југоисточната падина се изложени во правец на гребенот северозапад-југоисток. 
## Опис
Повеќето од изложените карпи на вулканот се алкалинско-базалтни, но помала количина на риолитски карпи исто така се присутни. Широк јекилхлеп се спуштил југоисточно од Ватнајекидл на почетокот на септември 1927 кој мирисал на сулфур и пепел паднала врз Брејдамеркурјекидл за која се сметало дека веројатно потекнува од Есјуфјол. Иако холоценски ерупции не се потврдени од Есјуфјол, роеви земјотреси кои може да индицираат магматски поместувања биле детектирани во октомври 2002 и во 2010.

## Поврзано
*Список на вулкани во Исланд

## Наводи
*

## Надворешни врски
* Есјуфјол  во Каталогот на исландските вулкани

Категорија:Стратовулкани
Категорија:Вулкани во Исланд
Имам две мајки и двајца татковци (филм)

**„Имам две мајки и двајца татковци“** (хрватски: *Imam dvije mame i dva tate*) - југословенски филм од 1968 година, во режија на Крешо Голик, кој е автор и на сценариото, заедно со Мирјам Тушек, засновано врз неговата новела. Во главните улоги настапуваат: Мија Оремовиќ, Реља Башиќ, Фабијан Шоваговиќ, Вера Чукиќ, Игор Гало, Давор Радолфи, Томислав Жганец, Матеа Богдановиќ и Златко Каузлариќ. Директор на фотографијата е Ивица Рајковиќ, автор на музиката е Томислав Симовиќ, сценографијата е дело на Жељко Сенечиќ, монтажерка е Катја Маер, а продукцијата е на „ФРЗ Загреб“ и „Јадран Филм“. Режисерот Голик го снимил овој филм по пауза од 13 години, а за својата улога Мија Оремовиќ за освоила „Златната арена“ на филмскиот фестивал во Пула во категоријата за најдобра женска улога. 

## Содржина
Еден маж (го игра Башиќ) и една жена (ја игра Оремовиќ) кои порано биле заедно, сега имаат нови бракови. Тој е оженет со убава и млада жена (ја игра Чукиќ), таа е омажена за постар музичар (го игра Шоваговиќ), а децата ги поделиле меѓу себе. Иако на прв поглед е сè во ред, сепак не е така. Децата не се развиваат онака како што би сакале родителите, а тоа се однесува особено на постариот син (го игра Гало) со кого таткото постојано се расправа. Поради тоа, поранешните сопружници се состануваат за да ги решат проблемите околу воспитувањето на децата. Ниту еден од нив во новите бракови не го пронашле она што им недостасувало во нивниот заеднички брак, но не можат да се вратат назад и животот продолжува понатаму...

## Наводи

Категорија:Југословенски филмови
Категорија:Хрватски филмови
Категорија:Филмови на српскохрватски јазик
Категорија:Филмови од 1968 година
Категорија:Филмски комедии
Категорија:Филмови засновани на романи
Категорија:Филмови на Крешо Голик
Категорија:Филмови со Фабијан Шоваговиќ
Категорија:Филмови со Вера Чукиќ
Категорија:Филмови Мија Оремовиќ
Категорија:Филмови со Реља Башиќ
Петричко

мини|350п|Карта на Беласица и Огражден со Петричко во источниот дел

**Петричко** — историско-географска област в Пиринска Македонија околу градот Петрич.

Територијата на областа приближно се совпаѓа со некогашната Петричка околија — денешната општина Петрич, заедно со селата Добри Лаки, Игралишта (Игралиште), Клепало, Колибите, Махалата и Никудин во општината Струмјани и Лебница и Хрсово во општината Свети Врач (Сандански).

Подрачјето се наоѓа во западниот дел на Светиврачко-петричката Котлина и по соседните планини  Беласица, Огражден и Малешевските. Се граничи со Светиврачко на север и исток, Валовишко (Демирхисарско) во Егејска и Дојранско на југ и Струмичко и Беровско на запад во Вардарска Македонија.

## Наводи

Категорија:Историско-географски области во Бугарија
Категорија:Географија на Пиринска Македонија
Радомир (врв)

**Радомир** (старо: *Калабак*; , , *Калабака*) — највисок врв на планината Беласица. Висок е 2.029&nbsp;м и се наоѓа во Петричко, на самата границата меѓу Пиринска и Егејска Македонија.

## Местоположба
Врвот е сместен 9&nbsp;км југозападно од градот Петрич. Се издига на главното планинско било, западно од врвот Дебело Брдо и источно од врвот Лозен. Има пирамидален облик со многу стрмни падини на запад и југ. Сочинет е од метаморфни карпи. Почвите околу него се планинско-ливадски и кафеави шумски, а покриен е со подалпската тревна растителност. По билото поминува државната граница меѓу денешна Бугарија и Грција. Обележан е со граничната пирамида бр.&nbsp;24.

## Име
Сè до 29 јуни 1942 година врвот го носел името **Калабак**, кое и денес се користи меѓу мештаните. Новото име му е дадено во чест на македонскиот цар Гаврил Радомир.

## Патеки
Главни пристапи за искачување на планината се градот Петрич (6 часа), селото Димидово (денес Самуилово, 5 часа), и планинарските домови „Лопово“ (2 часа), „Конгур“ (3 часа) и „Беласица“ (4,5 часа) од бугарска страна, како и селото Мандраџик (6 часа) од грчка страна.

## Галерија


Податотека:Kalabak IMG 4600.jpg|Поглед на Радомир од североисток
Податотека:Връх Радомир.JPG|Поглед од врвот Радомир на запад
Податотека:Belasitsa Nature Park 08.JPG|Поглед на врвот
Податотека:Radomir Peak, Belsitsa.JPG|Поглед на врвот


## Поврзано
* Петричко
* Демирхисарско (Егејска Македонија)
* Бутковско Езеро
* Круша (планина)

## Наводи

## Надворешни врски

* Слики од Радомир 
* 

Категорија:Планини во Пиринска Македонија
Категорија:Планини во Егејска Македонија
Категорија:Општина Петрич
Категорија:Синтика
Категорија:Врвови во Егејска Македонија
Категорија:Врвови во Пиринска Македонија
Категорија:Бугарско-грчка граница
Категорија:Врвови на Беласица
Категорија:Меѓународни планини во Европа
Јолнир

**Јолнир** — подводен вулкан кој се наоѓа во јужниот дел на Исланд, во близина на островот С<nowiki/>уртсеј. Тоа бил формиран за време на десетмесечна вулканска ерупција која изградила остров набрзо потопен од морската ерозија при што настанала подводна планина која четириесеттина години по ерупцијата се издигнала на четириесет и еден метар под нивото на вода.

## Географија
Јолнир се наоѓа во јужниот дел на Исланд, во јужниот крај на архипелагот Вестманаејар, на еден километар југозапад но од островот С<nowiki/>уртсеј.

Станува збор за моногеничен вулкан кој образувал подводна планина по ерозија на привремен остров во тек на подводна вулканска ерупција. Откако се издигнал до седумдесет метри над морското ниво и имал површина до 0,28 км2, островот формиран од акумулација на тефра брзо е<nowiki/>родирал од брановите, кои четириесеттина години по појавата ја спуштиле неговата височина на четириесет и еден метар под нивото на морето.

Исто како островот Суртсеј и соседните подводни планини Суртла и Ситлингур, Јолнир е вклучен во поморската тампон зона на оваа локација заведена во листата за светско наследство на УНЕСКО од 2008 година.

## Историја
Кога ерупцијата на Суртсеј била во затишје седум месеци и престанала да исфрла лава а островот Сиртлингур не бил во ерупција веќе два месеца, вулканолозите на  декември 1965 виделе дека се формира вулкански чад кој се издигал од површината на морето, на еден километар југозападно од Суртсеј. Дошле до заклучок дека во тек е подводна ерупција со испуштање на лава која се фрагментира во тефра. Со акумулација на овие материјали се појавил новиот остров, којшто го нарекле Јолнир според едно од имињата на нордискиот бог Один. Островот се издигнал до седумдесет метри над морското ниво и достигнал површина од 0.28 км2. На крајот на мај 1966, лагуна се формирала на северниот брег на островот.

Кога ерупцијата престанала на 10 август 1966, вулканот повеќе не испуштал лава која би можела да го заштити од морската ерозија. Тој толку брзо еродирал што на 31 октомври 1966, целосно бил проголтан под брановите а триесет и четири години по крајот на неговата ерупција се издига како подводна планина на 41 метар под морското ниво.

## Наводи

## Поврзано
* С<nowiki/>уртсеј
* Сиртлингур
* Суртла

### Надворешни врски
* Глобалната вулканска програма - Островите Вестманаејар 
* (англиски) Фотографија на островот Јолнир во јули 1966 година 
* Ерупција на Јолнир 1965-66, фотографски приказ

Категорија:Активни вулкани
Категорија:Вулкани во Исланд
Саат-кула (Струга)

**Саат-кула** — саат-кула во Струга. Таа се наоѓала кај сегашната пошта. Била во скромни димензии: 4 х 4 м. висока (со чатија) 6 м. Од четирите страни имала полукружни прозори. И влезната врата била исто така полукружна. Ќошовите на ѕидовите биле од делкан бигор.

Саат кулата во Струга се наоѓала покрај Мустафа Челеби џамијата на десниот брег од реката Дрим. Имала рустичен изглед поради дрвената конструкција од хоризонтално поставени балвани над камениот долен дел од градбата. Не е познато кога е изградена, била урната во зимата на 1944/45 година.

## Наводи

Категорија:Згради и градби во Струга
Струга
Категорија:Саат-кули во Македонија
Клисура на Зрновска Река

[мини|десно|Клисурата на Зрновска Река над с.&nbsp;[Зрновци.]]
**Клисура на Зрновска Река** — клисура која се протега 12&nbsp;км низ првата половина на течението на Зрновска Река во Кочанско, источна Македонија. Сместена е во северниот дел на планината Плачковица и ги одвојува ограноците Лисец (1.754&nbsp;м) на исток и Туртел (1.689&nbsp;м) на запад. Должината на клисурата, од с.&nbsp;Зрновци до долината на Ломија изнесува 7&nbsp;км, а понатаму до месноста Ломија уште 5&nbsp;км.

Страните на клисурата се високи 600-800&nbsp;м. Клисурата е тектонски предиспонирана, доста стрмна, на некои места во вид на кањонска долина (особено пред вливот на Ломија), длабоко всечена во рифеј-камбриумски шкрилци. По тесното долинско дно е карпестото корито на Зрновска Река, со бројни брзаци и мали водопади. Водопадите, иако се мали и високи до 6&nbsp;м, образувале големи и доста длабоки џиновски лонци или т.н. „вирови“. Највпечатлив вир е Девичин Вир, кој е со пречник од 8 до 10&nbsp;м, длабочина до 4&nbsp;м и образуван под Девичиниот Водопад висок околу 5&nbsp;м. Од Девичин Вир до селото Зрновци, 5&nbsp;км низводно, се поминува покрај неколку вакви „вирови“ (Колев Вир, Змијарнико, Суљов Вир), всечени во цврсти карпи. На некои места минувањето покрај нив е вистински предизвик. Горниот дел од долината на Зрновска Река со долината на Ломија поради пошуменоста и непристапноста остава впечаток на недопрена природа.

## Поврзано
* Девичин Водопад

## Наводи

Зрновска Река
Категорија:Зрновци
Категорија:Општина Зрновци